ПОЛИТИКА ЗА ПРОЗРАЧНОСТ

при обработване на лични данни в Окръжен съд - Силистра

В качеството си на администратор на лични данни, ОКРЪЖЕН СЪД - СИЛИСТРА има задължение да Ви информира какво да очаквате, когато обработва Вашите лични данни.

За контакт ОКРЪЖЕН СЪД-СИЛИСТРА:

град Силистра 7500, ул. „Симеон Велики“ № 31,

Електронна поща: sos\_silistra@abv.bg

Интернет страница: www. https://silistra-os.justice.bg/

Информацията, която може да съдържа Ваши лични данни, се обработва за дейности, свързани със:

* Човешки ресурси;
* Контрагенти;
* Вещи лица;
* Искания по ЗДОИ;
* Съдебни заседатели;
* Жалби, сигнали и други искания;

Упражняване на правата по смисъла на Регламент (ЕС) 2016/679 пред Окръжен съд - Силистра в качеството му на администратор на лични данни;

Човешки ресурси

За целите на управлението на човешки ресурси, обработваме лични данни на кандидати за работа, настоящи и бивши служители на Окръжен съд - Силистра.

В хода на дейностите по управление на човешки ресурси се обработват данни за идентификация на физическите лица, данни за образование и квалификация, данни за здравето, данни за контакт, както и други данни, изискуеми по силата на специалните закони, които регламентират трудовите правоотношения, данъчно-осигурителните правоотношения, счетоводното отчитане на дейността, безопасните и здравословни условия на труд, както и социалните въпроси.

Събраните данни се използват само за посочените по-горе цели и се предоставят на трети лица само в случаите, когато това е предвидено в закон. В такива случаи данни могат да бъдат предоставени например на НАП, Сметна палата, ГД „Инспекция по труда“ и други публични органи, с оглед техните правомощия и компетентност. Информацията не се съхранява извън ЕС и Европейското икономическо пространство. Окръжен съд - Силистра осигурява подходящите технически и организационни мерки за защита на Вашите лични данни. Във връзка с изпълнението на трудови правоотношения се обработват само изискуемите от закона лични данни, които се съхраняват в определените от трудовото и осигурително законодателство срокове.

Резултати от процедурите по подбор на персонала се публикуват на официалния сайт в съответствие с изискванията на ЗСВ, ПАС и КТ.

Окръжен съд - Силистра да обработва и публикува, когато това се изисква от закона, лични данни на служители и лица заемащи висши публични длъжности, в съответствие със Закона за противодействие на корупцията и за отнемане на незаконно придобитото имущество. Декларацията се съхранява в досието на служителя.

Дейностите по осигуряване на здравословни и безопасни условия на труд се уреждат по договор със служба по трудова медицина по реда на Наредба № 3 от 25 януари 2008 г. за условията и реда за осъществяване дейността на службите по трудова медицина.

Контрагенти

В изпълнение на своите дейности и във връзка с правомощията си, обработва лични данни на физически лица за изпълнение на договорите, които се сключват от Окръжен съд - Силистра по смисъла на ЗЗД, ЗОП, ТЗ и т.н.

Доколкото във връзка с изпълнението на тези договори се обработват лични данни на отделни физически лица, за тях се обработва информация в минимален обем, достатъчна само за точното изпълнение на задълженията по съответния договор. Достъп до тази информация се предоставя на трети лица само, когато това е посочено в специален закон.

Искания по ЗДОИ

Във връзка с обработването на исканията по ЗДОИ, се обработва информация за отделни субекти на данни, в която може да се съдържат данни за физическа, икономическа, социална или друга идентичност на отделни лица. Окръжен съд - Силистра предоставя такава информация само и доколкото тя отговаря на целите на ЗДОИ.

Жалби, сигнали и други искания

Жалби, сигнали и други искания във връзка с упражняването на правомощията на Окръжен съд - Силистра, като правораздавателен орган, се подават по реда и условията на действащото законодателство.

При обработването на информацията, съдържаща се в жалбите, сигналите и другите искания, депозирани пред Окръжен съд - Силистра, се обработват само лични данни, относими към конкретния случай. Данни, станали известни на СЪДА в тази връзка, могат да бъдат предоставени на трети лица, само ако е предвидено в закон.

**Обработване на лични данни на деца**

Като елемент от дейността за повишаване на правната култура на децата, Окръжен съд - Силистра периодично организира и провежда дни на отворени врати и участие в образователната програма „Съдебната власт - информиран избор и гражданско доверие. Отворени съдилища и прокуратури", както и провеждане на присъствено практическо обучение на стажанти.

Участието е доброволно и данните (име, възраст и училище) се обработват само за целите на идентификация.

Личните данни, обработвани във връзка с разглеждането на отделните искания ще се използват само за целите на упражняване на посочените права. В тази връзка лични данни могат да бъдат предоставени на трети лица, само ако е предвидено в закон.

Събиране на лични данни с цел предоставяне на заявени от потребителя услуги: Когато подавате жалба, заявления, искания или депозирате доказателства през предоставените за целта образци, както и когато се регистрирате в „Портал за достъп до съдебни дела" на Окръжен съд - Силистра, Вие предоставяте Ваша лична информация, която е необходима за извършване на съответната услуга. Тази информация се записва в база данни, намираща се на защитен сървър, разположен в сървърно помещение в сградата на съда.

Окръжен съд - Силистра използва предоставената от Вас информация само за извършване на изисканата от Вас услуга и не предоставя тази информация на трети лица.

Връзки към други уебсайтове

Тази политика за прозрачност не покрива препратките в сайта на Окръжен съд - Силистра към други уебсайтове.

Препоръчваме Ви да прочетете декларациите за поверителност на другите уебсайтове, които посещавате.

Заключение: в отношенията си със субектите Администраторът Окръжен съд - Силистра предприема мерки за спазване на принципа за законност, добросъвестност и прозрачност.

За да бъде обработването законосъобразно по смисъла на Регламента, то трябва да бъде осъществявано на основание чл. 6, §1 за „обикновените" категории ЛД и на основание чл. 9, §2 за „специалните" категории данни или на основание чл. 49 ЗЗЛД да се осъществява за изпълнение на правомощие на компетентния орган за целите на чл. 42 ЗЗЛД и да спазват нормите на специалните закони, приложими към конкретното обработване на ЛД.

Създаването на подходящо ниво на сигурност на личните данни и в същото време добросъвестно Администраторът да ги предоставя на физическите лица съгл.разпоредбата на чл. 54 ал.1 и ал. 2 в контекста на чл.42 ЗЗЛД е необходимо данните да съдържат най-малко следната информация:

-данните, които идентифицират администратора, и координатите за връзка с него;

-координатите за връзка с длъжностното лице по защита на данните, когато е приложимо;

-целите, за които се обработват личните данни;

-правото на жалба до комисията, съответно до инспектората, и координатите им за връзка;

-правото да се изиска от администратора достъп до, коригиране, допълване или изтриване на лични данни и ограничаване на обработването на лични данни, свързано със субекта на данните;

-възможността при отказ по ал. 3, по чл. 55, ал. 3 и 4 и чл. 56, ал. 6 и 7 ЗЗЛД да упражни правата си чрез комисията, съответно чрез инспектората.

правното основание за обработването;

- срока, за който ще се съхраняват личните данни, а ако това е невъзможно - критериите, използвани за определяне на този срок;

- когато е приложимо, получателите или категориите получатели на личните данни, включително в трети държави или международни организации;

- когато е необходимо и друга допълнителна информация, по-специално в случаите, когато личните данни са събрани без знанието на субекта на данните.

Администраторът може да забави или да откаже изцяло или частично предоставянето на информацията, когато това е необходимо, за да:

- не се допусне възпрепятстването на служебни или законово регламентирани проверки, разследвания или процедури;

- не се допусне неблагоприятно засягане на предотвратяването, разкриването, разследването или наказателното преследване на престъпления или изпълнението на наказания;

- се защити общественият ред и сигурност;

- се защити националната сигурност;

- се защитят правата и свободите на други лица.

При вземане на решение се отчитат основните права и законните интереси на засегнатото физическо лице.

След отпадане на обстоятелствата по чл. 54, ал. 3 ЗЗДЛ, Администраторът предоставя без забавяне исканата информация в срока.

|  |  |  |  |  |
| --- | --- | --- | --- | --- |
| Дата на  изготвяне/ промяна | Издание | Промени, основание | Изготвил | Подпис / |
| 16 май 2022г. | първо | GDPR | П. Денева |  |

Промени в политиката за прозрачност

Запазваме правото да променяме политиката си по прозрачност . Регистър на изданията /ревизиите/